Vrolike Flaminke - KiddieKuns
Home Uncategorized Vrolike Flaminke
Met my besoek aan die kunswinkel kon ek net nie die pragtige pink vere weerstaan nie. Ek het toe dadelik begin beplan aan ‘n kunsprojek rondom die vere.
Pink Tempera of kunsvlyt verf
Oliepastelle (Die wat ek gebruik het was ‘n ‘metallic’ oliepastel stel)
Waterdigte swart kokipen (Sharpie)
Arts & Crafts gom
Sagte haar verfkwas, water en papier handdoek
A3 wit karton
Klein stukkie karton
Ek het besluit om flaminke te verf en dan die vere bo-op te plak. Met die A3 blad voor my het ek die lyfvorm bepaal. Ek het dit op ‘n afval stukkie karton geteken en uitgeknip. Die lyfvorm word gebruik om plasing en grote van die flaminke te bepaal. Ek het in een van my kunsboeke inspirasie vir my agtergrond getrek en dit gekombineer met ‘n growwe sout en waterverf tegniek.
Ek het die lyfies en agtergrond saggies met ‘n 2h potlood geteken. Onthou om die neklyn van uit die lyfie te begin en dan die kop sommer als in een te trek. Ek het al my lyne nagetrek met die swart waterdigte koki (Sharpie). Ek het ‘n sponsie gebruik om die gedeelte bo die waterlyn wat dus die lug is nat te spons en dan met ligblou waterverf te ver.
Ek het gedeeltes van die lug met ‘n papierhandoek geklat. Daarna het ek die water gedeelte ook lekker nat gespons en dit met verskillende kleure blou waterverf geverf. Die kleure het in mekaar in gevloei. Strooi growwe sout bo-oor die nat waterverf gedeelte om ‘n interessante tegniek te skep.
Ek het die grond geverf met gele en bruine. Stoot die growwe sout effens weg vanaf die flaminke en trek die flaminke se lywe na met pink oliepastel.
Gebruik pink verf om die flaminke te verf. Indien jy nie pink het nie meng wit en rooi saam. Verf al drie flaminke. Los als ‘n oomblik om droog te word. Gooi die growwe sout versigtig af. Indien jy nie die waterlyn en landlyn vroeër nagetrek het nie kan dit nou gedoen word. Ek het ook met blou oliepastel die waterlyn getrek asook met groen en goud grassies geteken. Teken snawels vir die flaminke en kleur in met ‘n oliepastel.
Knip die pink vere korter en plak dit bo-op die lyfies. Ek het ook van die stukkies vere op die koppies geplak en dan die oog bo-oor. Bepaal en knip die lengte van die pypskoonmakers. Buig die pypskoonmakers en plak.
Rond die prent af deur om met ‘n blou oliepastel water rimples te teken.
(Erkenning gegee aan 365 Things to Draw and Paint Usborne Activities)
Previous articleKlei Projek- Oulike Olifante
Next articleBlossom and Bloom Easter Wreath
Mari - July 19, 2015 0
Mari - June 18, 2015 0
Mari - April 3, 2015 0
Mari - March 30, 2015 0
Mari - August 10, 2014 0
Follow us on Instagram @kiddiekuns